Pirmsskola 6 gadi

Tēma: Varoņi

1. nodarbība - Tikumu supervaroņa izveidošana

**Nodarbības atsegums**

**Plānotie bērnam sasniedzamie rezultāti**

***Bērnam veidojas priekšstats par to,***

* kā var izmantot tikumus, lai palīdzētu citiem;
* kas cilvēku padara drosmīgu;
* kādi tikumi un īpašības piemīt drosmīgiem cilvēkiem.

***Bērnam sāk veidoties morālais ieradums***

* sniegt palīdzību citiem;
* būt drosmīgām un pašpaļāvīgam.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Dzīvība, kultūra | Cilvēks, atbildība, harmonija |
| **Tikumi** | Atbildība, centība, drosme, godīgums | Dāsnums, izpalīdzība, apņēmīgums |

**Atslēgvārdi:** supervaroņi, partneris, tikumi, kostīms.

**Mācību materiāli:**

* attēli ar supervaroņiem (1. materiāls).

**Atslēgas jautājumi:**

1. Kas ir supervaronis?
2. Kādas prasmes piemīt supervaroņiem?
3. Ko darītu tikumu supervaronis, lai kādam palīdzētu?
4. Vai esi izmantojis savus tikumus, lai kādam palīdzētu?

Bērna un skolotāja darbības plānotā rezultāta sasniegšanai

Ierosme. Kas ir supervaronis?

[1. materiāls] Uz tāfeles parādiet dažādu supervaroņu attēlus, kurus bērni pazīst.

Pārrunājiet šos jautājumus:

* Kas ir šie cilvēki? Kas viņiem kopīgs?
* Kas padara viņus par supervaroņiem?
* Ko viņi dara?
* Kuri tikumi viņiem piemīt?

1. aktivitāte. Tikumu supervaroņi

Iztēlojoties supervaroņus, mēs domājam par drosmi. Paskaidrojiet bērniem, ka viņiem būs jāizveido pašiem savi tikumu supervaroņi! Varoņa superspēja būs kāds tikums, taču bērni var izvēlēties varoņa vārdu, tērpu, pārvietošanās veidu, partneri un superspēju. Bērni var izvēlēties savam supervaronim vienu no šiem tikumiem: godīgums, dāsnums, pateicīgums, draudzīgums vai laipnība. Jūs varat izveidot supervaroni vienam tikumam uz tāfeles, izstāstot bērniem savu domu gaitu par kostīma utt. atbilstību tikumam!

Kolēģu komentāri:

“Vadījos pēc plāna, bet nodarbībā izmantoju arī pašas ieviestas idejas. Biju sameklējusi stāstiņus ar dažādām situācijām, kur bērniem bija jāizsecina, kura varoņa superspēja( tikums) būtu nepieciešama. Bērni izvēlējās vienu tikumu( superspēju) un divatā zīmēja savu supervaroni. Uzdevums bija klusējot zīmēt. Viens uzzīmēja , piemēram galvu, otrs -vēderu utt. Pēc tam izdomāja supervaroņa vārdu. Katra grupa pēc tam prezentēja savu supervaroni. Bērniem bija iespēja pagatavot savu supervaroņa masku, izmantojot grupā pieejamus materiālus.”

2. aktivitāte. Situāciju izglābjot

Supervaroņi izmanto savas superspējas, lai palīdzētu citiem cilvēkiem. Paskaidrojiet bērniem, ka viņiem jāiztēlojas situācija, kurā nepieciešams viņu supervaroņa tikums! Jūs varat pierakstīt uz tāfeles dažādas situācijas, kurās vajadzīgs godīgums, dāsnums, pateicīgums, draudzīgums vai laipnība. Lūdziet bērniem uzzīmēt, kā supervaronis izmanto savu superspēju, lai kādam palīdzētu!

Kopīgā noslēguma apspriede: refleksija

Mēs visi varam kļūt par tikumu supervaroņiem, ja izmantojam savus tikumus, lai palīdzētu citiem. Vai vari atcerēties kādu reizi, kad esi izmantojis savus tikumus, lai kādam palīdzētu?

Varat kopīgi noskatīties “**Paliec Mājās Supervaroņi”** animācijas stāstu bērniem par Koronas vīrusu un palikšanu mājās. Šajā video Viljams un viņa māmiņa mēģina paskaidrot bērniem un vecākiem, kāpēc jāpaliek mājās, ko tas dos un kā tas palīdz situācijas uzlabošanai. Kā arī radošā veidā parāda, kā bērni var piedalīties kā supervaroņi.

Video pieejams - <https://www.youtube.com/watch?v=WbbmSteOQT0&ab_channel=MyDadReads>